als_Latn dik_Latn sag_Latn
Policia e Kosovës në bashkëpunim me DEA-n amerikane kanë arrestuar dhjetë persona, 4 në Kosovë dhe 6 në New York, të dyshuar për krim të organizuar, bën të ditur Policia e Kosovës përmes një komunikate për media.
Pas hetimeve të zhvilluara për një periudhë tremujore, Policia e Kosovës, Divizioni Kundër Krimit të Organizuar, konkretisht Drejtoria për Hetimin e Trafikimit me Narkotikë (DHTN) në bashkëpunim me DEA-n amerikane ka realizuar tri operacione policore. Hetimet janë zhvilluar në bashkëpunim të ngushtë me zyrtarët amerikan në mënyrë paralele në të dyja vendet. Dy operacione janë realizuar në Republikën e Kosovës (rajoni i Pejës) dhe një në New York. Në mbështetje të realizimit të operacioneve kanë qenë pjesëmarrës: Drejtoria e Njësive Speciale, Drejtoria për Mbështetje të Hetimeve, Drejtoria e Forenzikës dhe njësi të tjera policore të PK-së në koordinim me Prokurorinë Speciale dhe gjykatën kompetente, thuhet në komunikatë.
PK thotë se operacioni i parë është realizuar më 18 qershor 2017 rreth orës 18:30, ndërsa operacioni i dytë është realizuar më 27 qershor 2017 rreth orës 19:45 në Klinë, transmeton Koha.net.
Operacionet kanë rezultuar me arrestimin e katër personave në Kosovë dhe gjashtë personave në New York si dhe janë konfiskuar armë dhe prova të tjera materiale, thuhet në komunikatë.
Personat e arrestuar në Kosovë janë:
A. K. lindur me 1988 m/sh/k
M. D. lindur me 1987 m/sh/k
D. P. lindur me 1994 m/sh/k
D. M. lindur me 1989 m/sh/k
Armët dhe dëshmitë tjera të konfiskuara janë:
· 15 armë automatike AK-47
· 120 fishekë, 7.62 mm
· 1 anti-tank (zolla)
· 1 pistoletë
· 1 pushkë ajrore
· 63000 ( gjashtëdhjetë e tremijë euro)
· 2 vetura
· 4 telefona celularë
Me urdhër të prokurorisë kompetente personat e dyshuar janë dërguar në qendrën e mbajtjes për procedura të mëtejme ligjore./Koha.net
Të parët për lajmin e fundit. Ndiqni Oranews.tv në Facebook dhe në Twitter
als_Latn als_Latn als_Latn als_Latn als_Latn est_Latn est_Latn est_Latn est_Latn als_Latn hat_Latn eng_Latn mlt_Latn dyu_Latn als_Latn als_Latn vec_Latn bos_Latn als_Latn als_Latn